Det er ikke mere end tre måneder siden, at idéen om adgang til personlig data på flypassagerer blev skudt ned af eksperter i EU.

»Det er et åbent brud på grundlæggende rettigheder at masseindsamle og opbevare passageroplysninger. Det har ingen gang på jorden«, fik The Guardian dengang at vide af Jan Philipp Albrecht, der er næstformand i EU-Parlamentets såkaldte 'Udvalg om Borgernes Rettigheder og Retlige og Indre Anliggender' (LIBE).

Der hersker stadig usikkerhed i EU om, hvorvidt man skal tillade dataindsamlingen. Men i Danmark har regeringen besluttet sig for at springe diskussionen over og gå forrest med initiativet på nationalt plan.